Carl Philip av Sverige

Carl Philip Edmund Bertil, prins av Sverige, hertug av Värmland, (født 13. mai 1979) er eneste sønn av kong Carl XVI Gustaf og dronning Silvia. Han ble født kronprins, men gjennom en grunnlovsendring i 1980 ble den agnatiske tronfølgen opphevet, og hans eldre søster Victoria ble dermed tronarving. 

Carl Philip er utdannet marineoffiser og har studert design. I 2008 vant han en konkurranse om beste grafiske utseende for Martha's Vinyard Museum i Rhode Island, USA. Han er også interessert i motorsport. Blant hans ordener er Storkorset av St. Olavs Orden. 

Carl Philip giftet seg med Sofia Hellqvist i juni 2015. I oktober 2015 ble det kunngjort at paret ventet sitt første barn, og 19. april 2016 kom prins Alexander til verden på Danderyds sjukhus. 31. august 2017 kom parets andre barn, prins Gabriel, til verden. 26. mars 2021 ble parets tredje sønn, prins Julian, hertug av Halland, født.

Referanser

Eksterne lenker 
 
 
 
 

Kongelige svensker
Den svenske kongefamilien
Huset Bernadotte
Storkors av St. Olavs Orden
Personer fra Stockholm